Data was extracted from:https://www.infomed.co.il/treatments/laser-lipolysis/

4 דקות קריאה
כללי
שאלות ותשובות
מאמרים
המסת שומן בלייזר היא שיטה ניתוחית חדשה ומהפכנית לשאיבת שומן, והיא מיועדת להסרת מצבורים עיקשים של שומן כגון: "ידיות אהבה" וירכיים מעובות, סנטר כפול וכו'. השיטה יכולה לצמצם ביעילות רבה מצבורים של שומן אשר עמידים בפני דיאטות שונות או פעילות גופנית, והיא אינה נושאת בצידה את הסיכונים אשר מלווים את הגישות המסורתיות יותר, כגון ניתוחי
שאיבת שומן
.
הכנה לפעולה
בטרם תיגש לטיפול המסת שומן בלייזר, חשוב מאוד לשקול את כל הסיבות אשר מביאות אותך לרצות לבצע המסת שומן בלייזר. עליך לוודא כי הטיפול יהיה מסוגל להעניק לך את התוצאות להן אתה מצפה. הרופא אשר יבצע את הטיפול יוכל לענות לך על כל השאלות הללו.
חשוב כי הרופא יעיין בעבר הרפואי שלך ויוודא כי אין סיבות אשר יכולות למנוע ממך לעבור את הטיפול. ייתכן ותתבקש לעיין במסמכים אשר מפרטים את הטיפול ותתבקש לחתום על טופס הסכמה, דבר אשר מאשר כי קראת והבנת את כל התועלות והסיכונים האפשריים כתוצאה מביצוע המסת שומן בלייזר.
ייתכן והרופא יצלם אותך במצלמה לצרוך ביצוע השוואת "לפני" ו"אחרי" בשלב מאוחר יותר.
תיאור הפעולה
טיפול המסת שומן בלייזר מבוצע על ידי החדרת סיב אופטי זעיר מימדים מתחת לעור, אשר מספק קרן לייזר בעוצמה נמוכה מאוד – הקרן מפרקת באופן בררני (סלקטיבי) את תאי השומן (בהליך אשר מכונה
Lipolysis
) והופכת תאים מומסים אלה לחומר שומני נוזלי אשר נספג מאוחר יותר בתהליך טבעי על ידי הגוף, תהליך אשר יכול להימשך על פני מספר שבועות.
בדרך כלל, אין הוצאה או שאיבה ממשית של השומן מן הגוף (מסייע למנוע פגיעה בכלי דם או קצות עצבים, דבר אשר מתרחש לעיתים קרובות בעת שאיבת שומן רגילה). ישנם מקרים אשר בהם ממליצים על ביצוע שאיבת שומן רגילה בכדי להאיץ קבלת תוצאות אשר נראות לעין באופן מיידי. יתר על כן, שימוש בקרן לייזר נמוכת עוצמה מסייעת להמריץ את ייצור הקולגן דבר אשר תורם להידוק ומתיחת העור.
טיפול המסת שומן בלייזר  יתבצע תחת השפעתה של הרדמה מקומית באזור הטיפול, ולכן לא תחוש בכאב אך תהיה ער במהלך כל ביצוע הטיפול.
צינורית מתכת חלולה ודקה ביותר (כ- 1 מ"מ בקוטר) תוחדר אל מתחת לעור שלך דרך חתך קטן מאוד. סיב הלייזר יוכנס דרך הצינורית החלולה, ופעימות קצובות של אור לייזר יכוונו אל עבר מצבורי השומן.
טיפול המסת שומן מיועד להמיס את תאי השומן ולהופך אותם לחומר שומני נוזלי או "שפוכת" אשר בסופו של דבר מסולקת על ידי הגוף. ישנם מקרים רבים יותר של רופאים אשר מציעים שאיבה או יניקה של השומן המומס לאחר ביצוע טיפול המסת שומן בלייזר, וזאת על מנת להאיץ ולשפר את התוצאות המתקבלות לאחר ביצוע הטיפול.
משך הזמן של טיפול המסת שומן בלייזר הוא בהסתמך על כמות האזורים בהם תרצה לטפל, והאם שאיבה או יניקה של החומר המומס הם חלק מן הטיפול. בדרך כלל משך הטיפול הוא בין שעה לשעתיים.
במרבית המקרים טיפול המסת שומן אחד לכל אזור אמור להיות מספק, אולם בהסתמך על כמות השומן שאותה מבקשים למיס, ובמידת שביעות הרצון מן התוצאה הסופית אשר התקבלה (לאחר חלוף פרק זמן של 4 עד 6 חודשים), ניתן לבצע טיפול תיקון נוסף.
בממוצע ניתן להסיר בטיפול המסת שומן  בלייזר כמות של כ- 500 מיליליטר שומן (כמות של בקבוק שתייה בנפח חצי ליטר)
סיכונים
טיפול המסת שומן בלייזר עצמו כרוך בדרך כלל בחוסר נוחות שהיא נסבלת, וזאת הודות להרדמה המקומית אשר ניתנת בתחילתו של הטיפול. ייתכן ותחוש במהלך הטיפול מעין הרגשת משיכה בעור, אולם לא תחוש בכאב.
חלק מן המטופלים יסבלו מנפיחות מתונה באזור הטיפול, הופעת חבורות או רגישות באזור המטופל לפרק זמן של כמה ימים או שבועות לאחר הטיפול. תופעות לוואי אלה עלולות להיות חמורות יותר במידה ומשולבת בטיפול גם שאיבת החומר המומס.
הטיפול שאחרי הפעולה
ייתכן ותתבקש לנוח במשך שעה בחדר במרפאה לאחר ביצוע טיפול המסת שומן, אולם אין כל בעיה לחזור לשגרת החיים הרגילה שלך כבר ביום שלמחרת ביצוע הטיפול.
מומלץ להימנע מפעילות גופנית מאומצת או פעילות ספורטיבית לפרק זמן של כשבוע עד שבועיים לאחר ביצוע המסת שומן בלייזר .
בדרך כלל המסת שומן בלייזר מומלצת להסרת רקמת שמונית בנפח של עד 500 מיליליטר, לפיכך טיפול זה אינו יעיל, לטיפול בהסרת ריכוזי שמן גדולים (בנפח ליטר אחד או יותר). בריכוזי שומן מעין אלה עדיף לטפל בשאיבת שומן רגילה בטיפול אחד. אולם, ניתן לבצע מספר טיפולים של המסת שומן בלייזר (טיפול אחד בכל שישה חודשים) על מנת להסיר שומן ממספר אזורים שונים או על מנת לשפר את התוצאות באזורים שונים אשר התקבלו בטיפול קודם.
חשוב מאוד כי לאחר טיפול המסת שומן בלייזר תמלא בקפדנות אחר הוראותיו של הרופא המטפל בך, וזאת בכדי להבטיח את הצלחתו של הטיפול ועל מנת לצמצם ככל הניתן את הסכנה להופעתן של תופעות לוואי.
ההמלצות כיצד לנהוג לאחר טיפול המסת שומן בלייזר כוללות בין השאר:
§
הימנע מפעילות פיזית מאומצת או פעילות ספורטיבית לפרק זמן של שבוע עד שבועיים לאחר הטיפול.
§
על פי ההמלצות אין להסיר את תחבושת או בגד הלחץ במשך 24 עד 48 שעות לאחר הטיפול באזור הפנים או הסנטר, ולמשך 7 עד 10 ימים באזורים אחרים של הגוף.
§
הקפד ליטול את התרופה האנטיביוטית שנרשמה לך למשך 5 ימים לאחר טיפול המסת שומן
§
שמור על אזור הטיפול נקי ויבש לפרק זמן של יומיים עד 3 ימים לאחר הטיפול
§
הימנע מצריכה של משקאות אלכוהוליים לפרק זמן של 12 שעות לאחר הטיפול
§
ניתן להעניק עיסוי עדין או טיפול אחר באזור המטופל בחלוף פרק זמן של 10 עד 12 ימים לאחר הטיפול.
§
יש להימנע מעיסוי נמרץ תוך הפעלת לחץ באזור המטופל לפרק זמן של 4 עד 5 חודשים לאחר טיפול המסת שומן.
§
צור קשר עם הרופא המטפל בך באופן מיידי במידה והבחנת בתסמינים של הופעת זיהום או דלקת, או במידה ואתה סובל מדימומים קשים או כאבים חזקים באזור אשר טופל.
לייעוץ מומחה בנוגע להמסת שומן לחצו כאן >>>